Document ID: /roh_data/filtered/fineweb-2-filterrobots_roh.jsonl.gz/28817

L'onn passà han 7% da las persunas ch'han lavurà per gudogn gì aifer in onn almain in accident da lavur. Sco gia il 2013 è la schanza d'in accident la pli auta tar giuvens tranter 15 e 24 onns, gist trais giadas pli auta che tar giuvnas da la medema vegliadetgna ed era che tar persunas pli veglias. Quai mussa l'enquista svizra davart la populaziun activa 2020, fatga da l'Uffizi federal da statistica. La mesadad da quels che han gì in accident n'eran almain in di betg abels da lavurar, 22% pli ditg che duas emnas.
Tenor l'enquista han 12% da las persunas ch'han lavurà durant lur vita per gudogn, tenor atgnas indicaziuns, problems da sanadad che la lavur ha chaschunà u agravà. Ils mals ils pli savens èn problems da musculatura u dals oss, suandà da stress, depressiuns u temas.